BEZPEČNOSTNÁ RADA SLOVENSKEJ REPUBLIKY

UZNESENIE 
BEZPEČNOSTNEJ RADY SLOVENSKEJ REPUBLIKY

č. 135
z 29. januára 2007

k Návrhu plánu práce Bezpečnostnej rady Slovenskej republiky na rok 2007

Číslo materiálu:	ÚV-1503/2007-KBR	
Predkladateľ:	tajomník Bezpečnostnej rady SR	

Bezpečnostná rada 

I. súhlasí

s Návrhom plánu práce Bezpečnostnej rady Slovenskej republiky na rok 2007 a s jeho predložením na rokovanie vlády SR s nasledovnými úpravami:
1.	do návrhu uznesenia vlády SR doplniť úlohu B.2 v zmysle uznesenia Bezpečnostnej rady Slovenskej republiky č. 128 k Návrhu na zmenu uznesenia Bezpečnostnej rady Slovenskej republiky č. 115 z 11. októbra 2006.
2.	presunúť úlohu v gescii riaditeľa Národného bezpečnostného úradu „Návrh koncepcie ochrany utajovaných skutočností“ z mesiaca február 2007 na mesiac máj 2007 a úlohu v gescii ministra obrany SR a riaditeľa Slovenskej informačnej služby „Návrh zákona o Slovenskej informačnej službe, Vojenskom obrannom spravodajstve a Vojenskej spravodajskej službe a o zmene a doplnení niektorých zákonov (zákon o spravodajských službách)“ z mesiaca október 2007 na mesiac jún 2007.

II. ukladá 

a) predsedovi Bezpečnostnej rady SR

predložiť Návrh plánu práce Bezpečnostnej rady Slovenskej republiky na rok 2007 na rokovanie vlády SR 
Termín: do 10 dní po prerokovaní v BR SR

2

b) tajomníkovi Bezpečnostnej rady SR

1.	realizovať úlohy vyplývajúce z Plánu práce Bezpečnostnej rady Slovenskej republiky na rok 2007 pre predsedu Bezpečnostnej rady Slovenskej republiky
	Termín: podľa stanovených termínov jednotlivých úloh

2.	realizovať vo svojej pôsobnosti úlohy vyplývajúce z Plánu práce Bezpečnostnej rady Slovenskej republiky na rok 2007
	Termín: podľa stanovených termínov jednotlivých úloh

III. odporúča vláde SR

schváliť Návrh plánu práce Bezpečnostnej rady Slovenskej republiky na rok 2007